“นายกฯ” สั่ง “สธ.” ทำแผนกระจายวัคซีนโควิด ย้ำต้องเข้าถึงปชช.ทุกพื้นที่
"นายกฯ" สั่ง "สธ." ทำแผนกระจายวัคซีนโควิด ย้ำต้องเข้าถึงปชช.ทุกพื้นที่
"นายกฯ" สั่ง "สธ." ทำแผนกระจายวัคซีนโควิด ย้ำต้องเข้าถึงปชช.ทุกพื้นที่
12 ม.ค. 2564

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวถึงการเตรียมพร้อมวัคซีนโควิด-19 โดยยืนยันว่า คนไทยทุกคนต้องได้รับการฉีดวัคซีน โดยมอบหมายให้กระทรวงสาธารณสุขจัดเตรียมแผนงานและชี้แจงประชาชน ในเรื่องเตรียมความพร้อมการกระจายและขนส่งวัคซีนไปในพื้นที่ต่างจังหวัด ตามโรงพยาบาลต่างๆ ให้เกิดความชัดเจนอย่างทั่วถึงและเพียงพอ
นายกรัฐมนตรี ยอมรับว่า จำเป็นต้องมีการจัดลำดับเร่งด่วนผู้ที่จะได้รับการฉีดวัคซีน โดยจะต้องฉีดวัคซีนให้กับกลุ่มผู้ที่ดูแลประชาชนก่อน
นอกจากนั้น รัฐบาลได้เปิดโอกาสให้ภาคเอกชนสามารถนำเข้าวัคซีนได้ แต่ต้องได้รับมาตรฐานจากสำนักงานคณะกรรมการอาหารและยา (อย.) ทั้งจากในไทยและต่างประเทศก่อน
นายกรัฐมนตรี ยังกล่าวอีกว่า ทางกระทรวงสาธารณสุขได้มีการจัดหาอุปกรณ์ป้องกันโควิด-19 ให้มากขึ้น และมีการควบคุมการจัดหาหน้ากากให้เพียงพอ รวมถึงการทำหน้ากากผ้า ซึ่งจำเป็นต้องครอบคลุมพื้นที่เสี่ยงและช่วยเหลือกลุ่มผู้ที่มีรายได้น้อย และอยากให้ประชาชนทุกคนสวมหน้ากากอนามันให้ได้ 100 % ซึ่งในขณะนี้สวมหน้ากากอนามัยถึง 90 % แล้ว